《过临江》
宋代·史弥宁

嘉定有八禩，三月哉生明。
史子说吏鞅，超然若登瀛。
酾酒渡清江，风帆引归程。
僮奴忽报我，重客来相迎。
推篷惊且喜，火急问姓名。
云是远近山，江湖旧有声。
各欲贽韵语，藉手论交情。
倒屣延见之，驭甚如平生。
近山属思久，伫立诗未成。
意者事工致，一字百炼精，
远山得句易，奔走随东征。
颇似夸隽捷，搀先求献呈。
顾予虽不敏，尝试与子评。
自古文章士，大率多相轻。
二君富丘睛，气象俱峥嵘。
万世所宗仰，尹任夷之清。
譬彼兰与菊，春媚或秋荣。
底用角迟速，区区尚争衡。
端盍如奏雅，迭和韶钧鸣。
愿言酬嘉惠，吒身与齐盟。
扁舟劈箭飞，怀抱何由倾。
感子勤拳头，写作江上行。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。